CELEX: 52009XX0926(02)
Language: mt
Date: 2009-09-26 00:00:00
Title: Deċiżjoni Nru 580 tat- 2 ta’ Lulju 2009 dwar il-ftuħ ta' proċedura għall-għoti ta' awtorizzazzjoni għat-tiftix u l-esplorazzjoni ta' żejt u gass – riżorsi naturali ta’ taħt l-art skont l-Artikolu 2(1)(3) tal-Att dwar ir-Riżorsi Naturali ta’ Taħt l-Art, fil-Blokk 1-17 Ovcha Mogila, li jinsab fil-provinċji ta’ Pleven, u Veliko Tarnovo u n-notifika rigward il-kompetizzjoni prevista għall-għoti tal-awtorizzazzjoni

26.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 232/16
            
         
      DEĊIŻJONI Nru 580
   tat-2 ta’ Lulju 2009
   dwar il-ftuħ ta' proċedura għall-għoti ta' awtorizzazzjoni għat-tiftix u l-esplorazzjoni ta' żejt u gass – riżorsi naturali ta’ taħt l-art skont l-Artikolu 2(1)(3) tal-Att dwar ir-Riżorsi Naturali ta’ Taħt l-Art, fil-Blokk 1-17 Ovcha Mogila, li jinsab fil-provinċji ta’ Pleven, u Veliko Tarnovo u n-notifika rigward il-kompetizzjoni prevista għall-għoti tal-awtorizzazzjoni
   2009/C 232/08
   IR-REPUBBLIKA TAL-BULGARIJA
   IL-KUNSILL TAL-MINISTRI
   Skont l-Artikolu 5(2), l-Artikolu 42(1)(1) u l-Artikolu 44(3) tal-Att dwar ir-Riżorsi Naturali ta' Taħt l-Art, u b’kunsiderazzjoni tal-Artikolu 4(2)(16) u t-Taqsima 24a tal-Att tal-Enerġija,
   IL-KUNSILL TAL-MINISTRI IDDEĊIEDA LI:
   
               1.
            
            
               jiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt mhux raffinat u tal-gass naturali fil-Blokk 1-17 Ovcha Mogila, b'superfiċe ta' 260,96 km2 u b'koordinati 1 sa 5 skont l-Anness għal din id-Deċiżjoni.
            
         
               2.
            
            
               jħabbar li l-għoti tal-awtorizzazzjoni skont il-punt 1 se jkun imsejjes fuq kompetizzjoni.
            
         
               3.
            
            
               jispeċifika li l-perjodu ta’ żmien kopert mill-awtorizzazzjoni għat-tiftix u l-esplorazzjoni huwa ta' ħames snin mid-data tad-dħul fis-seħħ tal-kuntratt għat-tiftix u l-esplorazzjoni, bid-dritt li dan il-perjodu jiġi estiż skont l-Artikolu 31(3) tal-Att dwar ir-Riżorsi Naturali ta’ Taħt l-Art.
            
         
               4.
            
            
               Il-kompetizzjoni għall-għoti tal-awtorizzazzjoni skont il-punt 1 issir fil-150 jum mid-data tal-pubblikazzjoni ta' din id-Deċiżjoni f’Il-Ġurnal Uffiċjali tal-Unjoni Ewropea, fil-bini tal-Ministeru tal-Ekonomija u l-Enerġija, Nru 8, Triaditza Street, Sofia.
            
         
               5.
            
            
               L-iskadenza għax-xiri tal-fajl tal-kompetizzjoni hija l-17:00 fil-120 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               6.
            
            
               L-iskadenza għas-sottomissjoni tan-notifikazzjonijiet għall-parteċipazzjoni fil-kompetizzjoni hija l-17:00 fil-130 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               7.
            
            
               L-iskadenza għas-sottomissjoni tal-offerti skont il-fajl tal-kompetizzjoni hija l-17:00 fil-144 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               8.
            
            
               Il-kompetizzjoni ma titlobx li jkun hemm il-preżenza personali.
            
         
               9.
            
            
               Il-prezz tal-fajl tal-kompetizzjoni huwa stabbilit għal BGN 500 (500 leva Bulgara). Il-fajl tal-kompetizzjoni jista’ jinxtara’ mill-kamra Nru 802 tal-Ministeru tal-Ekonomija u l-Enerġija, No 8, Triaditza Street , Sofia, matul il-perjodu ffissat fil-punt 5.
            
         
               10.
            
            
               L-applikanti għall-parteċipazzjoni fil-kompetizzjoni iridu jkunu konformi mar-rekwiżiti speċifikati fl-Artikolu 23(1) tal-Att dwar ir-Riżorsi Naturali ta’ Taħt l-Art.
            
         
               11.
            
            
               Il-proposti tal-applikanti se jkunu evalwati abbażi tal-programmi ta’ ħidma proposti, ir-riżorsi ddedikati lill-ħarsien ambjentali u lit-taħriġ, il-bonusijiet, kif ukoll skont il-kapaċitajiet maniġerjali u finanzjarji tagħhom, kif inhu speċifikat fil-fajl tal-kompetizzjoni.
            
         
               12.
            
            
               Id-depożitu għall-parteċipazzjoni fil-kompetizzjoni huwa stabbilit għal BGN 10 000 (10 000 leva Bulgara) u għandu jitħallas qabel l-iskadenza speċifikata fil-punt 6, fil-kont bankarju tal-Ministeru tal-Ekonomija u l-Enerġija, kif jidher fil-fajl tal-kompetizzjoni.
            
         
               13.
            
            
               Fil-każ li t-talba tal-applikant biex jipparteċipa fil-kompetizzjoni ma tintlaqax, id-depożitu li l-applikant ikun ħallas jiġi rimburżat fi żmien 14-il jum mid-data meta jkun ġie nnotifikat li l-applikazzjoni tiegħu ma ntlaqgħetx.
            
         
               14.
            
            
               Id-depożitu ta’ min ikun rebaħ l-offerta jinżamm u l-bqija tal-applikanti l-oħra jiġu rimburżati fi żmien 14-il jum mill-pubblikazzjoni tad-Deċiżjoni tal-Kunsill tal-Ministri għall-għoti tal-awtorizzazzjoni għat-tiftix u l-esplorazzjoni fil-Gazzetta tal-Istat.
            
         
               15.
            
            
               L-applikazzjoni għall-parteċipazzjoni fil-kompetizzjoni u l-proposti tal-applikanti skont il-fajl tal-kompetizzjoni għandhom jiġu ppreżentati fil-bini tal-Ministeru tal-Ekonomija u l-Enerġija, No 8, Triaditza Street, skont ir-rekwiżiti tal-Artikolu 46 tal-Att dwar ir-Riżorsi Naturali ta' Taħt l-Art.
            
         
               16.
            
            
               L-offerti għandhom jissodisfaw ir-rekwiżiti u l-kundizzjonijiet li jidhru fil-fajl tal-kompetizzjoni.
            
         
               17.
            
            
               Il-kompetizzjoni tista’ ssir anke jekk jitħalla jipparteċipa applikant wieħed biss.
            
         
               18.
            
            
               Il-Ministeru tal-Ekonomija u l-Enerġija huwa awtorizzat jagħmel kif ġej:
               
                           18.1.
                        
                        
                           jibgħat it-test ta' din id-Deċiżjoni biex jiġi ppubblikat f'Il-Ġurnal Uffiċjali tal-Unjoni Ewropea u fil-Gazzetta tal-Istat, kif ukoll fuq is-sit tal-internet tal-Kunsill tal-Ministri;
                        
                     
                           18.2.
                        
                        
                           jorganizza l-andament tal-kompetizzjoni.
                        
                     
         
               19.
            
            
               L-appelli kontra din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum mill-pubblikazzjoni tagħha f’Il-Ġurnal Uffiċjali tal-Unjoni Ewropea.
            
         
      
         
            Il-Prim Ministru
         
         Sergei STANISHEV
         
      
      
         
            Is-Segretarju prinċipali tal-kunsill tal-Ministri
         
         Vesselin DAKOV
         
      
      
         Kopja awtentika,
         
            Id-direttur tal-uffiċċju tal-kabinett
         
         Vesselin DAKOV
         
      
   
   
      ANNESS
      
         LISTA TA’ KOORDINATI
      
      
                  1.
               
               
                  Il-koordinati ġeografiċi (sistema ta’ koordinati: 1950): tal-Blokk 1-17 Ovcha Mogila:
               
            
                  1.
               
               
                  43° 31′ 53,551″ N
               
               
                  25° 08′ 03,624″ E
               
            
                  2.
               
               
                  43° 31′ 49,230″ N
               
               
                  25° 28′ 10,182″ E
               
            
                  3.
               
               
                  43° 26′ 37,261″ N
               
               
                  25° 28′ 10,451″ E
               
            
                  4.
               
               
                  43° 26′ 41,617″ N
               
               
                  25° 08′ 05,618″ E
               
            
                  5.
               
               
                  43° 31′ 53,551″ N
               
               
                  25° 08′ 03,624″ E